Source: https://beta.e-justice.europa.eu/309/SL/parental_child_abduction?action=print
Timestamp: 2019-07-17 10:38:03+00:00
Document Index: 1983410

Matched Legal Cases: ['sodišče ', 'Sodišče ', 'sodišče ', 'sodišče ', 'Sodišče ', 'Sodišče ', 'sodišče ', 'Sodišče ', 'sodišče ']

Pozanimajte se o zakonodaji na tem področju in o svojih možnostih ravnanja, če je vašega otroka ugrabil drugi od staršev.
Kako pravila EU preprečujejo ugrabitev otrok?
Kako lahko starš dobi nazaj ugrabljenega otroka?
Ali lahko sodišče v državi, v kateri se nahaja otrok, ki je bil ugrabljen, zavrne vrnitev takšnega otroka?
Bo odločitev sodišča samodejno izvršljiva?
Sodišče v državi, v kateri je imel otrok običajno prebivališče pred ugrabitvijo, je pristojno še naprej, in sicer dokler se zadeva v zvezi z ugrabitvijo ne reši. S tem se izognemo možnosti, da bi starši ugrabili otroka v upanju, da bo sodišče v njihovi matični državi izdalo zanje ugodnejšo sodbo.
V vseh državah EU (z izjemo Danske) so osrednji organi, katerih naloga je pomoč staršem, ki so žrtve čezmejne ugrabitve otrok. Mogoče je začeti postopek za vrnitev otroka. V tem primeru mora sodišče o zadevi odločiti v šestih tednih. Sodišče bi moralo otroku dati možnost, da se v postopku izjavi, razen če to ne bi bilo primerno zaradi njegove starosti in zrelosti.
Sodišče v državi, v kateri se nahaja otrok, ki je bil ugrabljen, lahko nasprotuje vrnitvi takšnega otroka le, če obstaja resno tveganje, da bo otrok zaradi vrnitve fizično ali psihično trpel (člen 13(b) Haaške konvencije iz leta 1980). Vendar pa vrnitve ni mogoče preprečiti, če so bili sprejeti ustrezni ukrepi za zaščito otroka. Če sodišče ugotovi, da se otrok ne bi smel vrniti, mora stopiti v stik s sodiščem v državi, v kateri je otrok prebival pred ugrabitvijo.
Sodišče v državi, v kateri je otrok prebival pred ugrabitvijo, meritorno odloči ob upoštevanju dokazov, ki jih je pridobilo drugo sodišče, in njegovega razlogovanja. Sodnik mora tudi zaslišati otroka in oba starša.
Končna odločitev, ki jo izda sodišče v državi izvora, je samodejno priznana in izvršljiva v drugih državah članicah EU, ne da bi bila za to potrebna razglasitev izvršljivosti („odprava eksekvature“), če je sodnik izdal potrdilo.
Poiščite osrednji organ v vaši državi članici EU
Vodnik po najboljših praksah (243 Kb) – vsebuje informacije o nacionalnih upravnih in sodnih postopkih, ki se nanašajo na postopek za vrnitev otroka.
Preberite zloženko